Diari Oficial de la Generalitat Valenciana


Sumari del DOGV 7297, del 17-06-2014 (2014/5204)

RESOLUCIÓ de 30 de maig de 2014, de la Conselleria d'Hisenda i Administració Pública, per la qual s'autoritza una generació de crèdits per ingressos finalistes no previstos, en el capítol 2 del programa 141.10, Administració de Justícia, de la Conselleria de Governació i Justícia, per import de 172.784,12 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7297

Data del DOGV
:   17-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5204


Data del document
:   30-05-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 30 de maig de 2014, de la Conselleria d'Hisenda i Administració Pública, per la qual s'autoritza una generació de crèdits per ingressos finalistes no previstos, en el capítol 2 del programa 141.10, Administració de Justícia, de la Conselleria de Governació i Justícia, per import de 172.784,12 euros. [2014/5204]  
La Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova Oficina judicial, va modificar la Llei Orgànica 6/1985, d'1 de juliol, del Poder Judicial, afegint la disposició addicional quinze que introduïx i regula la constitució preceptiva de depòsits judicials per a la interposició de diferents recursos en els ordes jurisdiccionals civil, social i contenciós administratiu.  
L'esmentada disposició addicional establix en el seu apartat 10 que els depòsits perduts i els rendiments queden afectats a les necessitats derivades de l'activitat del Ministeri de Justícia, destinant-se específicament a sufragar els gastos corresponents al dret de justícia gratuïta i a la modernització i informatització integral de l'Administració de Justícia generant crèdit en el seu pressupost, i en el seu apartat 11, que el Ministeri transferisca anualment a les comunitats autònomes amb competències assumides en matèria de justícia, i per als fins esmentats, el 40 % del que s'ha ingressat en el seu territori per este concepte.  
En aplicació de l'anterior, el Ministeri de Justícia ha transferit 172.784,12 euros, que la Conselleria de Governació i Justícia proposa generar en el capítol 2 del programa 141.10, Administració de Justícia, amb destinació a la referida finalitat.  
A este efecte i en virtut del que disposen els articles 18 i 20 de la Llei 6/2013, de Pressupostos de la Generalitat per a l'exercici 2014 esta Conselleria d'Hisenda i Administració Pública adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.09, «Transferències corrents finalistes de l'Administració d'Estat. Àrea de Justícia i Interior», per import de 172.784,12 euros.  
  
Segon  
S'autoritza una generació de crèdit en el pressupost de gastos, en l'aplicació 89.40.71.073.21.8, per l'import de 172.784,12 euros.  
  
Tercer  
Com a conseqüència de l'import generat es modifica la FP3 del programa 141.10, Administració de Justícia, en els termes següents:  
  
  
Cod. Ingrés Origen/destinació del finançament Cap Projecte Import  
401.09 T. Admó de l'Estat Àrea de Justícia i Interior. 172.784,12  
 Depòsits judicials perduts. Apt. 10. Disposició Addicional 15. LOPJ 2 NA 172.784,12  
  
  
  
València, 30 de maig de 2014.- El conseller d'Hisenda i Administració Pública: Juan Carlos Moragues Ferrer.